Bilag 11. Opholdsregulativet for personer anbragt i en midlertidig overgangscelle.

**§ 1**

1. På tidspunktet for anbringelsen i den midlertidige overgangscelle bliver du omgående informeret om:

**1)**  dine rettigheder og pligter ved at gøre dig bekendt med nærværende regulativ.   
På tidspunktet for anbringelsen bekræfter du, at har gjort dig bekendt med opholdsregulativet,   
ved at sætte din underskrift i et bevis for at have gennemlæst regulativet for ophold i den midlertidige overgangscelle;

**2)**  at der er installeret et overvågningsudstyr i den midlertidige overgangscelle, herunder også udstyr beregnet til optagelse og lagring af billeder – hvis det er relevant.

2. Du kan opholde dig i den midlertidige overgangscelle højst 8 timer efter tidspunktet for anbringelsen heri.

3. En person, anbragt i den midlertidige overgangscelle i perioden, hvor der udføres yderligere tjenestepligter, bliver ikke anbragt i overgangscellen.

4. Alle personer, som er anbragt i den midlertidige overgangscelle og ikke taler polsk, sikres mulighed for at kommunikere omkring opholdet i den midlertidige overgangscelle gennem en tolk.

5. Er kommunikation med en person, som blev anbragt i den midlertidige overgangscelle, vanskelig på grund af vedkommendes bevidsthedsforstyrrelser, skal handlingerne, der omhandles i stk. 1, foretages efter at årsagen til, at man opgav at gennemføre denne pligt, ophører.

6. Hvis den anholdte person ikke blev gjort bekendt med rettighederne, der tilkommer vedkommende hidrørende fra anholdelsen i henhold til strafferetsplejeloven eller andre love,   
på grund af kommunikationsvanskeligheder, der skyldtes vedkommendes bevidsthedsforstyrrelser, skal vedkommende gøres bekendt hermed efter at årsagen til, at man opgav at gennemføre denne pligt, ophører. Den anholdte person bekræfter det faktum, at vedkommende blev gjort bekendt med dennes rettigheder, ved at sætte sin underskrift i anholdelsesprotokollen.

**§ 2** [[1]](#endnote-1)

1. En person, som bliver anbragt i den midlertidige overgangscelle, angiver sit navn og efternavn, faderens navn, fødselsdato og fødested, oplysningerne om registreret bopælsadresse eller opholdsadresse og helbredstilstand.

2. En person, som bliver anbragt i den midlertidige overgangscelle og opholder sig heri, bliver underkastet et præventivt tjek.

**§ 3**

1. Effekterne, som bliver fundet og beslaglagt i forbindelse med det præventive tjek, som omhandles i § 2 stk. 2, anføres i depotbeviset m. angivelse af individuelle karakteristika. Depotbeviset underskrives af den person, som bliver anbragt i den midlertidige overgangscelle, og den politibetjent, som har deponeret de heri anførte effekter.

2. Oplysningerne om et afslag på el. manglende mulighed for at sætte en underskrift hos personen, der bliver anbragt i den midlertidige overgangscelle, skal angives i depotbeviset ved at bemærke,   
at denne handling fandt sted i tilstedeværelse af en anden betjent, hvilket skal bekræftes med betjentens egenhændige underskrift.

3. [[2]](#endnote-2) *(ophævet)*

4. Effekterne, der bliver fundet og beslaglagt som led i det præventive tjek, der omhandles i   
§ 2 stk. 2, må ikke udleveres til personen, som bliver anbragt i den midlertidige overgangscelle.

**§ 4** En person, som bliver anbragt i den midlertidige overgangscelle, informereres om,   
at vedkommende bliver nødt til:

**1)**  at overholde nærværende regulativ;

**2)**  at udføre ordrerne afgivet af betjenten, som fører tilsyn med den midlertidige overgangscelle;

**3)**  at respektere samfundets leveregler;

**4)**  at holde en god personlig hygiejne og holde cellen ren;

**5)**  umiddelbart at informere betjenten om den potentielle fare for menneskers liv el. helbred, ødelæggelsen af udstyret i den midlertidige overgangscelle el. en anden hændelse, som evt. kan have negative konsekvenser.

**§ 5** En person, som bliver anbragt i den midlertidige overgangscelle, bruger sit eget tøj, undertøj og fodtøj.

**§ 6** Den anbragte person bliver sikret mulighed for:

**1)**  at benytte sig af lægehjælp;

**2)**  at benytte sig af sanitære faciliteter og rengøringsmidler, som er nødvendige til at holde en god personlig hygiejne;

**3)**  at ryge tobak på en dertil beregnet plads i henhold til bestemmelserne om særlige betingelser for brug af tobaksvarer på anlægsområder og i transportmidler til befordring af personer, som er underlagt underrigsministeren, såfremt dette ikke udgør en hindring for, at politibetjentene kunne varetage deres funktioner, som har til formål at garantere sikkerheden for personer, der opholder sig i den midlertidige overgangscelle;

**4)**  at indtage lægeordinerede lægemidler, som kun kan udleveres med lægens samtykke og i samråd hermed; lægemidler bliver udleveret til personen, som opholder sig i den midlertidige overgangscelle, af en læge el. en politibetjent alt efter hvad det blev aftalt med lægen;

**5)**  at indgive ansøgninger, klager og anmodninger via politibetjenten, som fører tilsyn med den midlertidige overgangscelle, til chefen for politienheden, som varetager driften af cellen;

**6)**  et modtage en drikkevare med henblik på at slukke tørsten.

**§ 7**

1. En person, som bliver løsladt fra den midlertidige overgangscelle, får udleveret alle effekterne, som blev deponeret.

2. De deponerede betalingsmidler og genstande bliver ikke tilbageleveret, hvis de blev konfiskeret el. beslaglagt med henblik på sikring heraf el. med henblik på inddrivelse ad administrativ vej.

3.[[3]](#endnote-3) *(ophævet)*

1. [↑](#endnote-ref-1)
2. [↑](#endnote-ref-2)
3. [↑](#endnote-ref-3)